text: पाकिस्तान ने भारत को मुंबई हमले की सुनवाई को ‘जल्द निष्कर्ष तक पहुंचाने के लिए इसे तेज करने के लिए कदम उठाए जाने’ का भरोसा दिलाया है। भारत लंबे समय इस मामले को जल्द निष्कर्ष तक ले जाने के लिए दबाव बनाता आ रहा है। भारत और पाकिस्तान की ओर से जारी साझा बयान में कहा गया है कि हाल ही में बैंकॉक में मुलाकात करने वाले दोनों देशों के राष्ट्रीय सुरक्षा सलाहकार आतंकवाद से जुड़े मुद्दों का निदान करना जारी रखेंगे।